नवीन जिंदल के खिलाफ एक और आरोप-पत्र दाखिल  
अदालत ने नवीन जिंदल की कम्पनी को समन किया जारी
तीन अन्य लोगों को भी जारी किया गया समन 
सीबीआई ने आरोपियों के खिलाफ आरोप-पत्र दाखिल किया है
केंद्रीय जांच ब्यूरो (सीबीआई) ने मध्य प्रदेश के उरतन नॉर्थ कोयला ब्लॉक आवंटन से संबंधित कथित अनियमितताओं के संबंध में पूर्व सांसद नवीन जिंदल और अन्य के खिलाफ मंगलवार को एक और आरोप-पत्र दायर किया. आरोप-पत्र को संज्ञान में लेते हुए अदालत ने जिंदल, तीन अन्य लोगों और जिंदल स्टील एंड पॉवर लिमिटेड (जेएसपीएल) कंपनी को समन जारी किया और सभी को चार सितंबर को अदालत में पेश होने के लिए कहा.
सीबीआई ने आरोपियों के खिलाफ भारतीय दंड संहिता की, आपराधिक साजिश और धोखाधड़ी से संबंधित धाराओं के तहत आरोप-पत्र दाखिल किया है.    

सीबीआई ने आरोपियों के खिलाफ भारतीय दंड संहिता की, आपराधिक साजिश और धोखाधड़ी से संबंधित धाराओं के तहत आरोप-पत्र दाखिल किया है.